पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। सीए स्टूडेंट्स को पढ़ाई का बेहतरीन माहौल मिल पाए। वे एकाग्रचित्त होकर पढाई कर पाएं। यही मद्देनजर रखते हुए देशभर में 11 करोड़ की लागत से 127 रीडिंग रूम बनाए जाएंगे। देशभर की ब्रांचों में आईसीएआई इंस्टीट्यूट की ओर से रूम बनेंगे। करीब 200 सीटर वाले ये रूम्स एक हजार स्कावयर फीट एरिया में बनेंगे। यह जानकारी इंस्टीट्यूट के अध्यक्ष सुबोध अग्रवाल ने रविवार को प्रेस वार्ता में दी। वे इंस्टीट्यूट की ओर से क्लॉर्क आमेर होटल में आयोजित कन्वोकेशन समारोह में हिस्सा लेने आए हुए थे। उन्होंने कहा कि सीए कोर्स डिस्टेंस लर्निंग एजूकेशन प्रोग्राम है।
इस कोर्स में कैम्पस लर्निंग प्रोग्राम नहीं होता। इसकी वजह से स्टूडेंट्स को घर पर ही पढाई करनी होती है,लेकिन कारणवश कई बार वे रुटीन में वह घर पर पढाई नहीं कर पाते। स्टूडेंट्स की यही परेशानी को ध्यान में रखते हुए रीडिंग रूम्स बनाएं जा रहे हैं। चार्टर्ड अकाउंटेट्स को अर्थशास्त्र से लेकर अब तक के अकाउंटिंग स्टैण्डर्ड के बारे में जानकारी मिल पाएं। इसके लिए नोडएा में अकाउंटिंग म्यूजियम बनाया गया है। अगले तीन महीनों में कानपुर, कलकत्ता, चेन्नई सहित जयपुर, बैंगलोर और अहमदाबाद जैसी बड़ी 20 ब्रांचों पर ये म्यूजियम बनेंगे। इन म्यूजियम को गवर्नमेंट ऑफ इंडिया की स्वीकृति मिल चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn